

**REPUBLIKA HRVATSKA**

**GRAD ZAGREB**

JAVNI POZIV ZA PREDLAGANJE PROGRAMA JAVNIH

POTREBA U KULTURI GRADA ZAGREBA ZA 2024. GODINU

**UPUTE ZA PRIJAVITELJE S POSEBNIM ODNOSNO DODATNIM KRITERIJIMA ZA PROGRAME I PROJEKTE**

**KULTURNO-UMJETNIČKI AMATERIZAM**

**I.**

**Putem Javnog poziva za predlaganje Programa javnih potreba u kulturi Grada Zagreba za 2024. godinu (nadalje: Javni poziv) financirat će se sljedeći programi:**

* **CJELOKUPNI PROGRAMI AMATERSKIH UDRUGA** (kulturno-umjetničkih udruga, folklornih skupina i ansambala, zborova, orkestara i slično; uključivši redovne probe, produkcije novih ostvarenja te ostale prateće programe)

**-**programi folklornog amaterizma

-programi glazbenog amaterizma

-programi ostalog amaterskog stvaralaštva

* **FESTIVALI I MANIFESTACIJE** (smotre, obljetnice i druga događanja u svrhu promocije folklornog, glazbenog i ostalog amaterskog stvaralaštva)
* **OSTALI PROGRAMI** (seminari, radionice, tribine, okrugli stolovi, izložbe, susreti i drugo)
* **PROGRAMI MEĐUNARODNE I MEĐUGRADSKE SURADNJE I MOBILNOSTI**
* Gostovanja programa te nastupi u drugim gradovima u zemlji i inozemstvu (gostovanja predstava, izložbi, koncerata i slično), te pojedinačni nastupi umjetnika, autora i drugih
* Programi razmjene(recipročna gostovanja programa iz Zagreba u drugim gradovima u zemlji i inozemstvu, i obrnuto)
* Umjetničke rezidencije u inozemstvu (boravci zagrebačkih umjetnika i autora na rezidenciji u inozemstvu u svrhu umjetničkog istraživanja ili rada na umjetničkom projektu)
* Razmjena umjetnika u rezidenciji (recipročna razmjena zagrebačkih umjetnika na rezidenciji u inozemstvu i inozemnih u Zagrebu)
* Sudjelovanja na međunarodnim skupovima, konferencijama i seminarima u inozemstvu – isključivo za pozvane govornike (predavanja, panel-diskusije, prezentacije i sl.)
* Aktivnosti međunarodne i međugradske suradnje u sklopu EU projekata (odobreni i /ili ugovoreni projekti)
* **VIŠEGODIŠNJI PROGRAMI I PROJEKTI**

**II.**

**Programi kulturno-umjetničkog amaterizma vrednuju se sukladno posebnim kriterijima za programe te dodatnim kriterijima za međunarodne i međugradske i višegodišnje programe.**

**POSEBNI KRITERIJI**

* Kapaciteti prijavitelja: brojnost članstva udruge, broj sekcija udruge, kvalifikacija voditelja sekcija, fundus, prostor za rad i realizacija prethodnog godišnjeg programa udruge
* Kontinuitet rada: kontinuitet rada udruge te kontinuitet, kvaliteta i broj realiziranih programa (samostalno ili u programskoj suradnji)
* Reference: dosadašnja sudjelovanja i ostvareni rezultati na smotrama i natjecanjima amatera te u realizaciji programa gradskih manifestacija
* Dosadašnja i planirana sudjelovanja na etabliranim smotrama, festivalima i drugim projektima
* Broj planiranih novih programskih ostvarenja
* Primjerenost i jasnoća planiranih troškova (uključujući i jasan prikaz troškova za koje se potpora traži putem ovog Javnog poziva)
* Usklađenost s odredbama o prihvatljivim troškovima
* Jasnoća i cjelovitost prijavnice i popratne dokumentacije
* Razrađenost i provedivost plana programskih aktivnosti
* Doprinos očuvanju i popularizaciji hrvatske tradicijske baštine i baštine nacionalnih manjina
* Sociokulturni doprinos programa za lokalnu sredinu u kojoj udruga djeluje
* Zastupljenost različitih dobnih skupina u programu te primjerenost programa umjetničko-izvedbenim mogućnostima članova

Programi međunarodne i međugradske suradnje i mobilnosti

* Doprinos prezentaciji i promociji različitih umjetničkih praksi, kulture i baštine Grada Zagreba u zemlji i inozemstvu
* Doprinos povezivanju i kulturnoj razmjeni iz Zagreba s drugim glavnim gradovima u Europi i svijetu te gradovima prijateljima Zagreba
* Razvijanje dugoročnih odnosa razmjene i suradnje
* Relevantnost i prepoznatljivost partnera odnosno festivala, manifestacije ili događanja na kojima se gostuje, na nacionalnoj odnosno međunarodnoj razini
* Broj planiranih izvedbi ili duljina trajanja programa
* Međunarodni kulturni i/ili stručni značaj konferencije, skupa ili seminara za pojedinu djelatnost ili kulturni sektor u cjelini te potencijal prijenosa stečenih znanja i iskustava u Zagrebu
* Međunarodni značaj programa i pojedinaca koji gostuju u Zagrebu

Prednost imaju programi međunarodne i međugradske suradnje i mobilnosti koji imaju osigurano sufinanciranje troškova od strane pozivatelja odnosno partnera iz zemlje ili inozemstva.

**DODATNI KRITERIJI ZA VIŠEGODIŠNJE PROGRAME I PROJEKTE**

1. Jasnoća, koherentnost i provedivost Plana razvoja programa/projekta
2. Utjecaj višegodišnjeg financiranja na mogućnosti realizacije programa/projekta
3. Utjecaj višegodišnjeg financiranja na stabilnost i razvoj predlagatelja programa/projekta
4. Doprinos projekta/programa razvoju dugotrajnih partnerstava i suradnji

Višegodišnje financiranje može se odobriti za razdoblje do najviše **3 godine**, i to za programe koji se već kontinuirano odvijaju 5 ili više godina, odnosno za nove projekte koji se zbog kompleksnosti i zahtjevnosti provode kroz više godina (i to istaknuti i profilirani festivali i druge manifestacije, cjelogodišnji programi nezavisnih galerija, izvedbenih i kinoprikazivačkih dvorana, klubova i sličnih prostora u kojima se redovito održavaju javni programi, programi koji se odvijaju u obliku redovitog pružanja javnih usluga u kulturi, a koje su za krajnje korisnike besplatne). Prekid u odvijanju programa uzrokovan nužnim epidemiološkim mjerama radi zaštite za vrijeme proglašene epidemije COVID-19 neće se smatrati diskontinuitetom u smislu ovog Javnog poziva.

Za programe i projekte za koje je zatraženo višegodišnje financiranje može se odobriti godišnje ili jednokratno financiranje.

**III****.**

**Prijave se podnose isključivo elektroničkim putem na odgovarajućem obrascu e-prijavnice koji je dostupan na službenim stranicama Grada Zagreba: www.zagreb.hr**

**Uz svaku elektronički popunjenu e-prijavnicu potrebno je učitati, odnosno pohraniti dokumentaciju u digitalnom obliku:**

**OBVEZNI PRILOZI**

1) Detaljan opis programa koji sadrži sve podatke za procjenu prijave, a osobito:

* + opis i plan provedbe aktivnosti
  + reference angažiranih umjetnika, autora, izvođača i drugih izvoditelja
  + opis partnera i njihovih uloga (ako je primjenjivo)
  + plan promocije programa, komunikacije s javnošću odnosno plan distribucije
  + organizacijski tim
  + i druge važne informacije

1. Opis iskustava i referenci prijavitelja i programskih voditelja
2. Detaljan troškovnik (za troškove za koje se potpora traži putem ovog Javnog poziva)

**Uz navedenu obveznu dokumentaciju za sve prijave prijavitelj je dužan priložiti i dodatne obvezne priloge**:

1. za programe međunarodne i međugradske suradnje i mobilnosti:
   1. dokumentaciju kojom se može dokazati poziv na gostovanje odnosno suradnja s partnerima izvan Grada Zagreba, s jasno naznačenim troškovima koje snosi pozivatelj odnosno partner (poziv, ugovor, pismo namjere i sl.)
   2. za EU projekte: preslika potpisnog ugovora (s svim dodacima/aneksima uz ugovor), odnosno ukoliko nije potpisan ugovor s ugovornim tijelom priložiti dokument o službenoj odluci/obavijesti ugovornog tijela o rezultatima natječaja.
2. za višegodišnje programe i projekte:
   1. plan razvoja programa/projekta koji se odnosi na cijelo razdoblje za koje se traži financiranje, a koji sadrži sve bitne odrednice (ciljevi, rezultati, glavne aktivnosti, način provedbe, osnovna strategija promocije i komunikacije i druge važne informacije)
   2. okvirni financijski plan za preostalo razdoblje (za razdoblje nakon godine za koju je raspisan ovaj Javni poziv)

**OSTALI PRILOZI**

Uz obvezne priloge prijavitelj može priložiti i **ostale priloge**, primjerice potvrde, likovna rješenja, skice, vizualizacije i drugo (dostavljaju se u pdf. formatu kako je naznačeno u prijavnici, a u slučaju nemogućnosti objedinjavanja u jedan pdf. prilozi se mogu učitati u zip datoteci).